Aká batožina je v základnej cene letenky Wizz Air?
Letecká spoločnosť Wizz Air zaviedla v roku 2019 nové pravidlá a kritéria prepravy. Po novom máte v cene letenky batožinu s maximálnymi rozmermi 40 x 30 x 20 cm a s hmotnosťou maximálne 10 kg. Najčastejšie ide o štandardnú veľkosť batohu, ale môže to byť aj iná batožina spĺňajúca tieto rozmerové a váhové kritéria. Túto batožinu máte po celý čas so sebou, to znamená, že v lietadle ju môžete umiestniť buď pod sedadlo oproti vám alebo do úložného priestoru nad hlavami cestujúcich.
Podmienky batožiny sú v prípade nízkonákladových spoločností veľmi prísne. Rozmery a váha musia byť na 100% dodržané. Ak si nie ste istí, batožinu si radšej doma odvážte a zmerajte. V opačnom prípade budete musieť batožinu na prepážke odovzdať a pocestuje v podpalubí za poplatok. Nezabúdajte, že do rozmerov sa započítavajú napríklad aj kolieska batožiny. Pracovníci letiska sú oprávnení batožinu merať a vložiť do klietky s presnými rozmermi. Ak sa nezmestí, zaplatíte si navyše.
Prosím, ohodnoťte tento článok.